S-196/2009

Mál þetta, sem þingfest var 7. maí sl. og dómtekið 16. júní sl., er höfðað með ákæru lögreglustjórans á Selfossi, dagsettri 26. mars 2009, á hendur E-kk-þgf J-kk-þgf E-kk-þgf, kt. 000000-0000, Brekkuhjalla 3, Kópavogi, en til dvalar í fangelsinu að Litla-Hrauni á Eyrarbakka,

„fyrir fíkniefnabrot

með því að hafa, að kvöldi miðvikudagsins 20. febrúar 2008, haft í vörslu sinni í klefa númer 335 í fangelsinu að Litla-Hrauni, Eyrarbakka, 2,06 g af MDMA dufti sem ákærði afhenti fangaverði við klefaleit umrætt sinn.

Telst brot ákærða varða við 2. gr., sbr 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á framangreindum fíkniefnum (efnaskrá nr. 13373), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði kom fyrir dóminn við þingfestingu málsins þann 7. maí sl., og neitaði þá sök. Kvaðst hann ætla að flytja mál sitt sjálfur og var málinu frestað til aðalmeðferðar þann 11. júní sl. Fyrir þann tíma óskaði ákærði eftir skipun verjanda og fór aðalmeðferð fram þann 16. júní sl. og var málið dómtekið í framhaldi. Krafðist ákærði sýknu en til vara að honum yrði gerð vægasta refsing sem lög leyfa. Þá krafðist verjandi ákærða málskostnaðar og að hann yrði greiddur úr ríkissjóði.

Málavextir.

Í gögnum málsins er skýrsla fangavarða, dagsett 21. febrúar 2008, þar sem kemur fram að klukkan 22:35 hafi verið farið samtímis inn á alla klefa á gangi 3B í húsi 4. Skýrsluritari hafi farið inn í klefa 335 hjá fanganum E-kk-þgf J-kk-þgf E-kk-þgf. Fanginn hafi setið á rúminu þegar skýrsluritari kom inn í klefann og séð fangann láta höndina aftur fyrir bak eins og hann væri að fela eitthvað. Hafi fanginn verið beðinn um að afhenda það sem hann var með í hendinni en fanginn svarað að hann væri ekki með neitt. Fanginn hefði síðan afhent fangaverðinum lítinn poka sem hafi verið vafinn inn í sellóplast. Fanginn hefði svarað því aðspurður að í pokanum væri MDMA-duft. Í framhaldi var gerð fíkniefnaleit í klefanum. Þann sama dag gaf ákærði skýrslu hjá varðstjóra. Sagði ákærði í þeirri skýrslu að efnið væri MDMA-duft sem hann hefði verið að nota í tvo daga. Hefði ákærði fengið efnið hjá samfanga en kvaðst ekki geta nefnt hann.

Ákærði gaf skýrslu hjá lögreglu þann 5. mars 2009. Kvaðst ákærði þar ekki hafa átt efnið og þori ekki að svara því hver hafi átt þau. Þá kvaðst hann ekki hafa vitað hvaða efni þetta var.

Skýrslur fyrir dómi.

Ákærði kom fyrir dóminn og sagði að hálfgert „jamm“ hefði verið í gangi á Litla-hrauni. Fangarnir hefðu flakkað á milli klefa og verið að skemmta sér. Síðan hefði komið lokun og í framhaldi verið framkvæmd leit. Stuttu áður en leitin fór fram hefði ákærði tekið eftir lítilli kúlu uppi á hillu hjá sér sem hefði verið fíkniefni. Hann hefði verið búinn að taka eftir henni áður en ekki spáð í hana. Þegar leitin hófst hefði hann setið á rúmstokknum í klefa sínum og ætlað að fara að sofa. Hefði hann í hálfgerðri örvæntingu gripið efnið þegar hann heyrði hurðina opnast. Aðspurður kvað hann innilokunina hafa verið klukkan tíu um kvöldið. Hann hefði fengið lyf um tuttugu mínútum síðar. Hann hefði síðan verið að þvælast í klefanum í um það bil klukkustund eftir það, að tannbursta sig o.fl., þegar hann tók eftir efninu. Aðspurður kvað hann það rétt sem kæmi fram í skýrslu B-kk-ef H-kk-ef að hann hefði sagt þetta vera MDMA-duft. Þeir hefðu verið búnir að nota þetta efni fyrr um kvöldið og því getið sér þess til. Aðspurður um það hvers vegna hann hefði sagst hafa átt efnið sjálfur við skýrslutöku hjá R-kk-þgf E-kk-þgf, kvaðst hann ekki hafa viljað baka einhverjum öðrum vandræði og því sagt þetta. Aðspurður um það hvers vegna hann hefði vitað hver átti efnin við skýrslu hjá lögreglunni, kvaðst ákærði bara hafa rætt við aðra og því komist að því hver hefði átt efnið. Ákærði kvaðst ekki hafa átt efnið og ekki tekið að sér að geyma það. Ákærði kvaðst hafa lykil að klefa sínum og geta læst honum þegar hann væri ekki í klefanum. Í þetta sinn hefðu þeir verið að slaka á í klefanum en hann væri ekkert að fylgjast með því hvar menn settu frá sér hlutina. Þá kvað ákærði að kallkerfi væri í klefunum og hann hefði getað tilkynnt um efnið en það hefði hann ekki gert. Ákærði kvað G-kk-þf F-kk-þf M-kk-þf hafa átt efnin en það tíðkaðist bara ekki að upplýsa um slíkt. Það hefði ákærði ekki gert fyrr en hann var búinn að ræða við G-kk-þf.

B-kk-nf H. H-kk-nf fangavörður kom fyrir dóminn og kvaðst hafa farið í leit í fangaklefum þann 20. febrúar 2008. Farið hafi verið í alla klefa samtímis og hann farið í klefa ákærða. Þegar hann kom inn í klefann hefði ákærði verið með höndina fyrir aftan bak og að beiðni B-kk-ef hefði ákærði afhent sér poka með hvítu dufti í. Aðspurður um það hvort fangar verði varir við það að leit sé að hefjast kvað B-kk-nf leitina fara þannig fram að allir klefar séu opnaðir með einni aðgerð rafrænt. Síðan sé farið inn í alla klefa samtímis. Taldi hann að fangar yrðu ekki varir við að leit væri yfirvofandi fyrr en hurðin væri opnuð.

G-kk-nf F-kk-nf M-kk-nf, kt. 000000-0000, Blöndubakka 11, Reykjavík, er refsifangi á Litla-Hrauni. Kvaðst G-kk-nf hafa átt efni sem fundust í klefa ákærða. Ákærði kvaðst ekki muna í kvaða klefa hann var á þessum tíma en hann hefði verið á 3B. Hefðu þeir verið búnir að vera á fylleríi saman og hefði hann gleymt þessu efni í klefa ákærða. Kvaðst hann ekki muna hvaða efni þetta var en hann hefði gleymt því uppi á hillu. G-kk-nf kvaðst hafa verið á Litla-Hrauni frá því þetta gerðist. Kvað hann sig og ákærða ekki hafa rætt þetta sérstaklega nema að hann hefði átt efnið. G-kk-nf kvaðst ekki hafa upplýst fangaverði, lögreglu eða önnur yfirvöld um aðild sína að málinu. Hann væri fyrst núna að upplýsa um þátt sinn.

T-kk-nf Á-kk-nf, deildarstjóri í fangelsinu að Litla-Hrauni, kom fyrir dóminn og kvað leit hafa farið fram á gangi 3B með leitarhundi. B-kk-nf H-kk-nf hefði farið fyrstur inn í klefa hjá ákærða. Hefði þá verið kallað í sig og frekari leit farið fram. Ákærði hefði síðan í yfirheyrslu viðurkennt að hafa átt efnið sem ákærði sagði vera MDMA-duft. T-kk-nf sagði fangana bera ábyrgð á klefum sínum og því sem þar fyndist inni. Föngum væru kynntar reglur fangelsins þegar þeir kæmu í fangelsið og sé þeim fullkunnugt um reglur fangelsins. Þá hefði ákærði verið með efnið í höndunum þegar að honum var komið.

R-kk-nf E-kk-nf, varðstjóri í fangelsinu að Litla-Hrauni, kom fyrir dóminn og kvað ákærða hafa viðurkennt við skýrslustöku, að hafa verið með efnin og fengið þau hjá samfanga. Staðfesti vitnið skýrslu sína.

Niðurstaða.

Upplýst er í málinu að ákærði var með umrætt efni í höndunum þegar leit var gerð í klefanum að kvöldi 20. febrúar 2008. Leitin fór fram klukkan 22:35 um kvöldið en klefum var læst klukkan 22:00. Ákærði framvísaði efnunum þegar að honum var komið og daginn eftir kvaðst hann hafa átt efnin. Þá upplýsti hann strax hvaða efni var um að ræða en hann hefði fengið þau hjá samfanga. Ákærði kvað rúmu ári síðar hjá lögreglu að hann hefði ekki átt efnin en hann þyrði ekki að segja hver hafi átt þau. Ákærði bar því fyrst við, rúmu ári eftir að brotið var framið, að G-kk-nf F-kk-nf M-kk-nf, samfangi hans, hefði átt efnið. Kom G-kk-nf F-kk-nf fyrir dóminn og sagði það rétt vera. Ákærði lýsti því fyrir dóminum hvenær hann hefði tekið eftir efnunum. Kvað hann það hafa verið rétt eftir innilokun. Ákærði kvaðst hafa fengið um tuttugu mínútum síðar magalyf og um klukkustund síðar hefði leitin farið fram. Þessar tímasetningar ákærða standast alls ekki þar sem leitin fór fram rúmum hálftíma eftir að klefum var lokað. Þá er framburður ákærða nú fyrir dóminum afar ótrúverðugur svo og einnig framburður G-kk-ef F-kk-ef. G-kk-nf kvaðst ekki muna hvaða efni um var að ræða en hann hefði skilið þau eftir á hillu. Ber framburður þeirra beggja sterkan keim af því að hafa verið samræmdur og sú skýring ákærða að hann hefði fyrst ekki vitað hver átti efnin og sagst eiga þau til að koma öðrum ekki í vandræði er haldlaus. Hann kvaðst í yfirheyrslu hafa fengið efnin hjá samfanga og nú fyrir dómi að samfangi hans hefði átt efnin og hann ekki komist að því hver það hafi verið fyrr en löngu síðar eða þegar hann fór að ræða það við fangana. Er framburður ákærða mjög svo ótrúverðugur og verður ekki byggt á honum við úrlausn málsins. Þykir því sannað, svo hafið er yfir allan skynsamlegan vafa, að ákærði hafi átt eða varslað þau efni sem hann afhenti fangaverði við leit í klefa hans þann 20. febrúar 2008. Ákærði er ákærður fyrir að hafa haft umrædd efni í vörslum sínum í umrætt sinn. Þrátt fyrir skýringar ákærða á eiganda efnanna er sannað að ákærði varslaði efnin eins og í ákæru greinir. Verður ákærði því sakfelldur fyrir þá háttsemi en hún er réttilega færð til refsiákvæða. Verjandi ákærða krafðist sýknu, meðal annars á þeirri forsendu að efnið hefði einungis verið greint með litaprófun og væri það ekki fullnægjandi sönnun fyrir því að um MDMA-duft væri að ræða. Ekkert hefur komið fram sem hnekkir þeirri rannsóknaraðferð lögreglu að greina fíkniefni með litaprófun. Er því ekki fallist á þá málsástæðu ákærða.

Samkvæmt sakavottorði á ákærði langan sakaferil að baki. Ákærða var síðast gerð refsing með dómi þann 15. febrúar 2008 en þá var hann dæmdur í fangelsi í níu ár og sex mánuði fyrir brot gegn 173. gr. a almennra hegningarlaga, sbr. 1. gr. laga um ávana- og fíkniefni. Brot það sem ákærði hefur verið sakfelldur fyrir nú framdi hann í febrúar 2008 eða rúmu ári áður en ákæra var gefin út. Engin skýring hefur verið gefin á þeim drætti.

Refsing ákærða er nú ákveðin 60.000 krónur í sekt til ríkissjóðs sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í sex daga.

Ákærða ber að greiða allan sakarkostnað sem hlotist hefur af máli þessu, sem er málsvarnarlaun verjanda hans, B-kk-ef H-kk-ef hrl., sem eru hæfilega ákveðin 124.500 krónur, auk 13.745 króna í aksturskostnað. Hefur þá verið tekið tillit til virðisaukaskatts.

Ákærði sæti upptöku á 2,06 grömmum af MDMA-dufti.

D ó m s o r ð :

Ákærði, E-kk-nf J-kk-nf E-kk-nf, greiði 60.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í sex daga.

Ákærði greiði allan sakarkostnað sem hlotist hefur af máli þessu, sem er málsvarnarlaun skipaðs verjanda hans, B-kk-ef H-kk-ef hrl., 124.500 krónur, auk 13.745 króna í aksturskostnað. Hefur þá verið tekið tillit til virðisaukaskatts.

Ákærði sæti upptöku á 2,06 grömmum af MDMA-dufti.

Á-kvk-nf G-kvk-nf